                              IL-KUMMISSJONI
                              EWROPEA

                                                     Brussell, 7.5.2015
                                                     COM(2015) 209 final

                                                     Embargo vista

                                     Rakkomandazzjoni għal

                                 DEĊIŻJONI TAL-KUNSILL

     li timponi multa fuq Spanja għall-manipulazzjoni tad-dejta dwar id-defiċit fil-Komunità
                                     Awtonoma ta’ Valencia

MT                                                                                MT
 ---pagebreak---                                 MEMORANDUM TA’ SPJEGAZZJONI

     1.       SFOND GĦAR-RAKKOMANDAZZJONI
     Skont l-Artikolu 126(1) tat-Trattat dwar il-Funzjonament tal-Unjoni Ewropea (TFUE), l-Istati
     Membri għandhom jevitaw defiċits eċċessivi tal-gvern. Id-dejta dwar id-dejn u d-defiċit tal-
     gvern rilevanti għall-applikazzjoni tal-Artikoli 121 u 126 tat-TFUE, jew għall-applikazzjoni
     tal-Protokoll dwar il-proċedura tad-defiċit eċċessiv anness mat-Trattati, hija element
     essenzjali għall-koordinazzjoni tal-politika ekonomika fl-Unjoni.
     Ir-Regolament (UE) Nru 1173/2011 tal-Parlament Ewropew u tal-Kunsill tas-16 ta’
     Novembru 2011 dwar l-infurzar effettiv tas-sorveljanza baġitarja fiż-żona tal-euro1
     jistabbilixxi sistema ta’ sanzjonijiet għat-tisħiħ tal-infurzar tas-sorveljanza baġitarja fiż-żona
     tal-euro. F’dan il-kuntest, bħala deterrent kontra r-rappreżentanza ħażina, kemm intenzjonali
     kif ukoll minħabba negliġenza serja, tad-dejta dwar id-dejn u d-defiċit tal-gvern, l-
     Artikolu 8(1) tar-Regolament jistipula li l-Kunsill, waqt li jaġixxi fuq rakkomandazzjoni mill-
     Kummissjoni, jista’ jiddeċiedi li jimponi multa fuq l-Istat Membru responsabbli.
     L-Artikolu 8(3) tar-Regolament (UE) Nru 1173/2011 jagħti s-setgħa lill-Kummissjoni, meta
     ssib li hemm indikazzjonijiet serji dwar l-eżistenza ta’ fatti li jistgħu jikkostitwixxu
     rappreżentazzjoni ħażina tad-dejta dwar id-dejn u d-defiċit tal-gvern, li twettaq l-
     investigazzjonijiet kollha neċessarji. Fil-11 ta’ Lulju 2014, il-Kummissjoni nediet
     investigazzjoni marbuta mal-manipulazzjoni tal-istatistika fi Spanja kif imsemmi fir-
     Regolament (UE) Nru 1173/2011.
     Is-sejbiet preliminari tal-investigazzjoni b'rabta mal-manipulazzjoni tal-istatistika fi Spanja kif
     imsemmi fir-Regolament (UE) Nru 1173/2011 intbagħtu lil Spanja għall-osservazzjonijiet
     tagħha fid-19 ta’ Frar 2015, kif mitlub mill-Artikolu 6 tad-Deċiżjoni ta’ Delega tal-
     Kummissjoni 2012/678. Il-Kummissjoni stiednet lil Spanja biex tippreżenta l-
     osservazzjonijiet bil-miktub dwar is-sejbiet preliminari sad-19 ta’ Marzu 2015. Spanja
     pprovdiet l-osservazzjonijiet tagħha bil-miktub fl-24 ta’ Marzu 2015.
     Fil-[xx] ta' Mejju 2015, il-Kummissjoni adottat ir-Rapport tagħha dwar l-investigazzjoni
     marbuta mal-manipulazzjoni tal-istatistika fi Spanja kif imsemmi fir-Regolament (UE)
     Nru 1173/20112 (ir-Rapport), fejn qieset l-osservazzjonijiet ta’ Spanja.
     Ir-Rapport jikkonkludi li entità fi ħdan l-amministrazzjoni pubblika tar-Renju ta’ Spanja, l-
     Uffiċċju Reġjonali tal-Awditjar tal-Komunità Awtonoma ta’ Valencia (IGGV), kienet
     serjament negliġenti dwar in-nuqqas ta’ reġistrazzjoni tan-nefqa fuq is-saħħa u n-nuqqas ta’
     rispett tal-prinċipju tad-dovuti fil-kontijiet nazzjonali (ESA 95), u dan wassal biex f'Marzu
     2012 Spanja rrappurtat lill-Eurostat dejta żbaljata dwar id-defiċit tal-gvern. Barra minn hekk,
     ikkonkluda li n-nuqqas ta’ reġistrazzjoni tan-nefqa ma ġiex rettifikat minkejja l-informazzjoni
     pubblikament disponibbli dwar l-eżistenza u l-firxa tal-problema fir-rappurtar tal-Qorti
     Reġjonali tal-Awdituri.
     Hemm preżenti l-kundizzjonijiet stabbiliti fl-Artikolu 8(1) tar- Regolament (UE)
     Nru 1173/2011 biex il-Kunsill jiġi rrakkomandat jimponi multa fuq l-Istat Membru, fejn
     tidħol ir-rappreżentanza ħażina tad-dejta dwar id-defiċit li seħħet meta Spanja rrappurtat id-
     dejta żbaljata lill-Eurostat f’Marzu 2012, jiġifieri wara d-dħul fis-seħħ tar-Regolament fit-13
     ta’ Diċembru 2011. Skont l-Artikolu 8(2) tar-Regolament, l-ammont tal-multa ma għandux
     ikun ogħla minn 0,2 % tal-aħħar prodott domestiku gross (PDG) tal-Istati Membri
     kkonċernati.
     1
            ĠU L 306, 23.11.2011, p. 1.
     2
            […]

MT                                                   2                                                     MT
 ---pagebreak---      2.       KALKOLU TAL-MULTA
     Skont l-Artikolu 14 tad-Deċiżjoni ta’ Delega tal-Kummissjoni 2012/678/UE tad-29 ta’ Ġunju
     2012 dwar l-investigazzjonijiet u l-multi marbuta mal-manipulazzjoni tal-istatistika kif
     imsemmi fir-Regolament (UE) Nru 1173/20113, il-Kummissjoni għandha tiżgura li l-multa li
     trid tiġi rrakkomandata tkun effettiva, proporzjonata u dissważiva. Il-multa tiġi stabbilita bl-
     użu ta’ metodoloġija bbażata fuq żewġ stadji. L-ewwel nett, il-Kummissjoni tiddetermina l-
     ammont ta’ referenza. It-tieni, hija tista’ taġġusta dan l-ammont ta’ referenza 'l fuq jew 'l isfel
     meta jitqiesu ċ-ċirkostanzi speċifiċi tal-każ.
     Skont l-Artikolu 14(2) tad-Deċiżjoni ta’ Delega tal-Kummissjoni 2012/678/UE, l-ammont ta'
     referenza tal-multa li trid tiġi imposta huwa daqs 5 % tal-impatt akbar tar-rappreżentazzjoni
     ħażina tad-defiċit tal-amministrazzjoni pubblika ta' Spanja għas-snin rilevanti koperti bin-
     notifika fil-kuntest tal-proċedura ta’ defiċit eċċessiv (EDP). Ir-reviżjoni tan-nefqa rrappurtata
     mir-Renju ta’ Spanja għan-notifika tal-EDP ta’ April 2012, li tikkorrispondi (prinċipalment)
     għan-nefqa mhux imħallsa fuq is-saħħa, kienet tammonta għal EUR 1,893 biljun. Għalhekk, l-
     ammont ta’ referenza huwa ta’ EUR 94,65 miljun.
     B’kunsiderazzjoni tal-kriterji stabbiliti fl-Artikolu 14(3)(a) tad-Deċiżjoni ta’ Delega tal-
     Kummissjoni 2012/678/UE, ir-Rapport jikkonkludi li r-rappreżentazzjoni ħażina tad-dejta ma
     kellha l-ebda impatt sinifikanti fuq il-funzjonament tal-governanza ekonomika msaħħa tal-
     Unjoni, minħabba l-impatt limitat fuq id-defiċit tar-Renju ta’ Spanja kollu kemm hu. Barra
     minn hekk, meta tqis ir-rappurtar taċ-ċifri korretti li sar ftit wara l-pubblikazzjoni tad-dejta
     żbaljata dwar id-defiċit ta' Spanja f’April 2012, li permezz tiegħu r-reviżjoni tad-dejta dwar
     id-defiċit ta' Spanja setgħet issir xorta waħda fl-2012, fid-dawl taċ-ċirkostanzi konkreti, il-
     Kummissjoni tqis għalhekk li r-Renju ta’ Spanja jista’ jingħata tnaqqis tal-ammont tal-
     multa.
     Meta jqis il-kriterji stabbiliti fl-Artikolu 14(3)(b) tad-Deċiżjoni ta’ Delega tal-Kummissjoni
     2012/678/UE, ir-Rapport jindika li r-rappreżentazzjoni ħażina kienet ir-riżultat ta’ negliġenza
     serja. Ir-Rapport ma jikkonkludix li r-rappreżentazzjoni żbaljata kienet waħda intenzjonata u
     fid-dawl taċ-ċirkostanzi konkreti, ma ġiet applikata l-ebda l-modulazzjoni abbażi ta' dan il-
     kriterju.
     Meta jqis il-kriterji stabbiliti fl-Artikolu 14(3)(c) tad-Deċiżjoni ta’ Delega tal-Kummissjoni
     2012/678/UE, ir-Rapport jikkonkludi li r-rappreżentazzjoni ħażina tad-dejta twettqet
     essenzjalment minn entità waħda fi ħdan l-amministrazzjoni pubblika tar-Renju ta’ Spanja
     (ara, b’mod partikolari, it-Taqsima 3 tar-Rapport). Fid-dawl taċ-ċirkostanzi konkreti u abbażi
     ta' dan il-kriterju, il-Kummissjoni tqis li r-Renju ta’ Spanja jista' jingħata tnaqqis tal-multa.
     Għalkemm ir-Rapport ikkonkluda wkoll li l-informazzjoni dwar l-eżistenza u l-firxa tal-
     problema kienet disponibbli pubblikament fuq għadd ta’ snin fir-rappurtar tal-Qorti tal-
     Awdituri Reġjonali, din iċ-ċirkustanza ma ġietx ikkunsidrata fid-dawl ta’ modulazzjoni 'l fuq
     tal-multa, billi għall-parti l-kbira tal-perjodu investigat, jiġifieri sad-dħul fis-seħħ tar-
     Regolament (UE) Nru 1173/2011 fit-13 ta’ Diċembru 2011, ma ġiet prevista l-ebda sanzjoni
     għar-rappreżentazzjoni ħażina mill-Istati Membri tad-dejta dwar id-dejn u d-defiċit tal-gvern.
     Meta jitqiesu l-kriterji stabbiliti fl-Artikolu 14(3)(d) tad-Deċiżjoni ta’ Delega tal-Kummissjoni
     2012/678/UE, il-punt tat-tluq huwa li l-ammont ta’ referenza għandu jkun il-massimu
     individwat u għandu jiġi mmultiplikat bin-numru ta’ snin, tul l-erba’ snin tal-aħħar notifika, li
     matulhom seħħet ir-rappreżentazzjoni ħażina rilevanti. L-investigazzjoni żvelat
     rappreżentazzjoni ħażina tad-dejta dwar id-defiċit tal-amministrazzjoni pubblika ta' Spanja
     għal għadd ta’ snin li jmorru lura saħansitra sal-1988 (ara, b’mod partikolari, it-Taqsima 2.3 u
     3
            ĠU L 306, 6.11.2012, p. 21.

MT                                                   3                                                     MT
 ---pagebreak---      3 tar-Rapport). Madankollu, fid-dawl tal-fatt li r-Regolament (UE) Nru 1173/2011 daħal fis-
     seħħ biss fit-13 ta’ Diċembru 2011 u li ma ġiet prevista l-ebda sanzjoni għal rappreżentazzjoni
     ħażina tad-dejta dwar id-dejn u d-defiċit tal-gvern qabel dik id-data, ma ġiet applikata l-ebda
     modulazzjoni abbażi ta' dan il-kriterju u fid-dawl taċ-ċirkostanzi konkreti.
     Meta jqis il-kriterji stabbiliti fl-Artikolu 14(3)(e) tad-Deċiżjoni ta’ Delega tal-Kummissjoni
     2012/678/UE, ir-Rapport jikkonkludi li l-awtoritajiet tal-istatistika Spanjoli u l-entitajiet
     kollha kkonċernati wrew livell għoli ta’ kooperazzjoni matul l-investigazzjoni, billi pprovdew
     lill-Kummissjoni l-informazzjoni mitluba u meħtieġa għall-investigazzjoni (ara, b’mod
     partikolari, it-Taqsima 3 tar-Rapport). Fid-dawl taċ-ċirkostanzi konkreti u abbażi ta' dan il-
     kriterju, il-Kummissjoni tqis li r-Renju ta’ Spanja jista' jingħata tnaqqis tal-multa. F’dan ir-
     rigward, il-Kummissjoni qieset il-prattika tagħha fil-qasam tal-kompetizzjoni, fejn il-multi
     jistgħu jitnaqqsu b’massimu ta' 50 % abbażi tal-kooperazzjoni mal-Kummissjoni matul l-
     investigazzjoni.
     B’mod ġenerali, meta tqis il-kooperazzjoni tar-Renju ta’ Spanja matul l-investigazzjoni, kif
     ukoll iċ-ċirkostanzi attenwanti ulterjuri fil-każ konkret kif imsemmi hawn fuq, il-
     Kummissjoni tirrakkomanda lill-Kunsill li l-multa li għandha tiġi imposta fuq Spanja tiġi
     stabbilita għal EUR 18,93 miljun, li tikkorrispondi għal 20 % tal-ammont ta’ referenza.
     L-Artikolu 8(2) tar-Regolament (UE) Nru 1173/2011 jistipula li l-ammont totali tal-multa ma
     għandux ikun ogħla minn 0,2 % tal-aħħar prodott domestiku gross (PDG) tar-Renju ta’
     Spanja. Il-multa rrakkomandata ma għandhiex taqbeż iż-0,2 % tal-PDG ta’ Spanja fl-2014.

     3.       KONKLUŻJONI U RAKKOMANDAZZJONI
     Bħala konklużjoni, ir-Rapport tal-Kummissjoni jsib li entità (IGGV) fi ħdan l-
     amministrazzjoni pubblika tar-Renju ta’ Spanja kienet serjament negliġenti dwar in-nuqqas
     ta’ reġistrazzjoni tan-nefqa fuq is-saħħa (u n-nuqqas ta’ rispett tal-prinċipju tad-dovuti) fil-
     kontijiet nazzjonali (ESA 95), u dan wassal għal rappurtar żbaljat tad-dejta dwar id-defiċit lill-
     Eurostat fl-2012, jiġifieri wara d-dħul fis-seħħ tar-Regolament (UE) 1173/2011. Abbażi ta’
     dawn is-sejbiet, il-Kummissjoni tirrakkomanda lill-Kunsill li tiġi imposta multa fl-ammont ta’
     EUR 18,93 miljun fuq ir-Renju ta’ Spanja.

MT                                                   4                                                    MT
 ---pagebreak---                                               Rakkomandazzjoni għal

                                            DEĊIŻJONI TAL-KUNSILL

     li timponi multa fuq Spanja għall-manipulazzjoni tad-dejta dwar id-defiċit fil-Komunità
                                     Awtonoma ta’ Valencia

     IL-KUNSILL TAL-UNJONI EWROPEA,
     Wara li kkunsidra t-Trattat dwar il-Funzjonament tal-Unjoni Ewropea,

     Wara li kkunsidra r-Regolament (UE) Nru 1173/2011 tal-Parlament Ewropew u tal-Kunsill
     tas-16 ta' Novembru 2011 dwar l-infurzar effettiv tas-sorveljanza baġitarja fiż-żona tal-euro4,
     u b'mod partikolari l-Artikolu 8(1) tiegħu,

     Wara li kkunsidra d-Deċiżjoni ta' Delega tal-Kummissjoni 2012/678/UE tad-29 ta’ Ġunju
     2012 dwar l-investigazzjonijiet u l-multi marbuta mal-manipulazzjoni tal-istatistika kif
     imsemmi fir- Regolament (UE) Nru 1173/20115,

     Wara li kkunsidra r-rapport tal-Kummissjoni dwar l-investigazzjoni marbuta mal-
     manipulazzjoni tal-istatistika fi Spanja kif imsemmi fir-Regolament (UE) Nru 1173/2011
     adottat fil-[xx] ta' Mejju 20156,

     Wara li kkunsidra r-rakkomandazzjoni mill-Kummissjoni,
     Billi:
     (1)      Skont l-Artikolu 126(1) tat-Trattat dwar il-Funzjonament tal-Unjoni Ewropea (TFUE),
              l-Istati Membri għandhom jevitaw defiċits eċċessivi tal-gvern. Id-dejta dwar id-dejn u
              d-defiċit tal-gvern rilevanti għall-applikazzjoni tal-Artikoli 121 u 126 tat-TFUE, jew
              għall-applikazzjoni tal-Protokoll dwar il-proċedura tad-defiċit eċċessiv anness mat-
              Trattati, hija element essenzjali għall-koordinazzjoni tal-politika ekonomika fl-Unjoni.
     (2)      Sabiex jissaħħaħ l-infurzar tas-sorveljanza baġitarja fiż-żona tal-euro, u tiġi evitata r-
              rappreżentanza ħażina, kemm intenzjonali kif ukoll minħabba negliġenza serja, tad-
              dejta dwar id-dejn u d-defiċit u tal-gvern, il-Kunsill, waqt li jaġixxi fuq
              rakkomandazzjoni mill-Kummissjoni, jista’ jiddeċiedi li jimponi multa fuq l-Istat
              Membru responsabbli.
     (3)      Fil-11 ta’ Lulju 2014, il-Kummissjoni nediet investigazzjoni marbuta mal-
              manipulazzjoni tal-istatistika fi Spanja kif imsemmi fir-Regolament (UE)
              Nru 1173/2011. Is-sejbiet preliminari tal-investigazzjoni ntbagħtu lil Spanja għall-
              osservazzjonijiet tagħha fid-19 ta’ Frar 2015, kif meħtieġ skont id-Deċiżjoni ta’
              Delega tal-Kummissjoni 2012/678. Spanja pprovdiet l-osservazzjonijiet tagħha bil-
              miktub dwar is-sejbiet preliminari fl-24 ta’ Marzu 2015.

     4
              ĠU L 306, 23.11.2011, p. 1.
     5
              ĠU L 306, 6.11.2012, p. 21.
     6
              […]

MT                                                     5                                                   MT
 ---pagebreak---      (4)    Fil-[xx] ta' Mejju 2015, il-Kummissjoni adottat rapport dwar l-investigazzjoni marbuta
            mal-manipulazzjoni tal-istatistika fi Spanja kif imsemmi fir-Regolament (UE)
            Nru 1173/2011, fejn qieset l-osservazzjonijiet ta’ Spanja.
     (5)    Fir-rapport tagħha, il-Kummissjoni tikkonkludi li entità fi ħdan l-amministrazzjoni
            pubblika tar-Renju ta’ Spanja, l-Uffiċċju Reġjonali tal-Awditjar tal-Komunità
            Awtonoma ta’ Valencia (IGGV), kienet serjament negliġenti dwar in-nuqqas ta’
            reġistrazzjoni tan-nefqa fuq is-saħħa u n-nuqqas ta’ rispett tal-prinċipju tad-dovuti fil-
            kontijiet nazzjonali, u dan wassal biex f'Marzu 2012 Spanja rrapputat lill-
            Kummissjoni (Eurostat) dejta żbaljata dwar id-defiċit tal-gvern. Fuq il-bażi tas-sejbiet
            tal-Kummissjoni, jagħmel sens li wieħed jikkonkludi li rappreżentazzjoni ħażina tad-
            dejta dwar id-defiċit b’negliġenza serja seħħet meta Spanja rrappurtat iċ-ċifri żbaljati
            lill-Eurostat f’Marzu 2012. Dawn l-elementi jiġġustifikaw l-impożizzjoni ta’ multa.
     (6)    L-ammont tal-multa rrakkomandata ma għandux jaqbeż iż-0,2 % tal-prodott
            domestiku gross ta’ Spanja fl-2014.
     (7)    L-ammont ta' referenza tal-multa li trid tiġi imposta jrid ikun daqs 5 % tal-impatt
            akbar tar-rappreżentazzjoni ħażina tad-defiċit tal-amministrazzjoni pubblika ta' Spanja
            għas-snin rilevanti koperti bin-notifika fil-kuntest tal-proċedura ta’ defiċit eċċessiv
            (EDP). Ir-reviżjoni tan-nefqa rrappurtata mir-Renju ta’ Spanja għan-notifika tal-EDP
            ta’ April 2012 kienet tammonta għal EUR 1,893 biljun. Għalhekk, l-ammont ta’
            referenza għandu jkun stabbilit għal EUR 94,65 miljun.
     (8)    B’kunsiderazzjoni tal-kriterji stabbiliti fl-Artikolu 14(3)(a) tad-Deċiżjoni ta’ Delega
            tal-Kummissjoni 2012/678/UE, ir-rapport tal-Kummissjoni jikkonkludi li r-
            rappreżentazzjoni ħażina tad-dejta ma kellha l-ebda impatt sinifikanti fuq il-
            funzjonament tal-governanza ekonomika msaħħa tal-Unjoni, minħabba l-impatt limitat
            fuq id-defiċit tar-Renju ta’ Spanja kollu kemm hu. Barra minn hekk, dan jikkonkludi li
            r-rappurtar taċ-ċifri korretti li sar ftit wara l-pubblikazzjoni tad-dejta żbaljata dwar id-
            defiċit ta' Spanja f’April 2012, li permezz tiegħu r-reviżjoni tad-dejta dwar id-defiċit
            ta' Spanja setgħet issir xorta waħda fl-2012. Dawn l-elementi jiġġustifikaw li jitnaqqas
            l-ammont tal-multa.
     (9)    Meta jitqiesu l-kriterji stabbiliti fl-Artikolu 14(3)(b) tad-Deċiżjoni ta’ Delega tal-
            Kummissjoni 2012/678/UE, ir-rapport tal-Kummissjoni jikkonkludi li r-
            rappreżentazzjoni ħażina kienet ir-riżultat ta’ negliġenza serja. Ma għandha tiġi
            applikata l-ebda modulazzjoni għall-ammont tal-multa f’dan ir-rigward.
     (10)   Meta jitqiesu l-kriterji stabbiliti fl-Artikolu 14(3)(c) tad-Deċiżjoni ta’ Delega tal-
            Kummissjoni 2012/678/UE, ir-rapport tal-Kummissjoni jikkonkludi li r-
            rappreżentazzjoni ħażina tad-dejta twettqet essenzjalment minn entità waħda fi ħdan l-
            amministrazzjoni pubblika tar-Renju ta’ Spanja. Dawn l-elementi jiġġustifikaw li
            jitnaqqas l-ammont tal-multa.
     (11)   Meta jqis il-kriterji stabbiliti fl-Artikolu 14(3)(d) tad-Deċiżjoni ta’ Delega tal-
            Kummissjoni 2012/678/UE, ir-rapport tal-Kummissjoni jikkonkludi li l-azzjonijiet
            rilevanti tal-Istat Membru li fuqhom tista tiġi bbażata multa, huma dawk li seħħew fil-
            perjodu mit-13 ta’ Diċembru 2011, meta daħal fis-seħħ ir-Regolament (UE)
            Nru 1173/2011, sakemm tnediet l-investigazzjoni. Jikkonkludi wkoll li d-dejta dwar
            id-defiċit irrappurtata ħażin ġiet korretta b'rabta man-notifika tal-EDP ta' Ottubru
            2012. Ma għandha tiġi applikata l-ebda modulazzjoni għall-ammont tal-multa
            minħabba t-tul ta' żmien tar-rappreżentanza ħażina.

MT                                                   6                                                     MT
 ---pagebreak---      (12)   Meta jqis il-kriterji stabbiliti fl-Artikolu 14(3)(e) tad-Deċiżjoni ta’ Delega tal-
            Kummissjoni 2012/678/UE, ir-rapport tal-Kummissjoni jikkonkludi li l-aworitajiet tal-
            istatistika Spanjoli u l-entitajiet kollha kkonċernati wrew livell għoli ta' kooperazzjoni
            matul l-investigazzjoni. Dawn l-elementi jiġġustifikaw li jitnaqqas l-ammont tal-
            multa.
     (13)   Fid-dawl ta’ dawn iċ-ċirkustanzi, il-multa li trid tiġi imposta fuq ir-Renju ta’ Spanja
            għandha tiġi stabbilita għal EUR 18,93 miljun,

     ADOTTA DIN ID-DEĊIŻJONI:

                                                Artikolu 1
     Ġiet imposta multa ta’ EUR 18,93 miljun fuq Spanja għar-rappreżentazzjoni ħażina,
     minħabba negliġenza serja, tad-dejta dwar id-defiċit tal-gvern, kif stabbilit fir-rapport tal-
     Kummissjoni Ewropea dwar l-investigazzjoni marbuta mal-manipulazzjoni tal-istatistika fi
     Spanja kif imsemmi fir- Regolament (UE) Nru 1173/2011.

                                                Artikolu 2
     Din id-Deċiżjoni hija indirizzata lir-Renju ta' Spanja.

     Magħmul fi Brussell,

                                                  Għall-Kunsill
                                                  Il-President

MT                                                   7                                                   MT


               IL-KUMMISSJONI EWROPEA
            Brussell, 14.9.2015
            COM(2015) 430 final
            2015/0193(NLE)
            Proposta għal
            DEĊIŻJONI TAL-KUNSILL
            dwar il-konklużjoni tal-Ftehim bejn l-Unjoni Ewropea u r-Repubblika ta' Palau dwar l-eżenzjoni mill-viża għal soġġorn qasir

               MEMORANDUM TA’ SPJEGAZZJONI

               1.IL-KUNTEST TAL-PROPOSTA

               Ir-Regolament tal-Kunsill (KE) Nru 539/2001
                  1
                jelenka l-pajjiżi terzi li ċ-ċittadini tagħhom għandhom ikollhom viża fil-pussess tagħhom meta jaqsmu l-fruntieri esterni tal-Istati Membri u dawk li ċ-ċittadini tagħhom huma eżenti minn dik il-ħtieġa. Ir-Regolament (KE) Nru 539/2001 huwa applikat mill-Istati Membri kollha, bl-eċċezzjoni tal-Irlanda u r-Renju Unit.

               Ir-Regolament (UE) Nru 509/2014 tal-Parlament Ewropew u tal-Kunsill
                  2
                emenda r-Regolament (KE) Nru 539/2001 billi trasferixxa 19-il pajjiż għall-Anness II, li jelenka l-pajjiżi terzi li ċ-ċittadini tagħhom huma eżenti mill-ħtieġa ta’ viża. Dawn id-19-il pajjiżi huma: il-Kolombja, Dominica, Grenada, Kiribati, il-Gżejjer Marshall, il-Mikroneżja, Nauru, Palau, il-Perù, Saint Lucia, Saint Vincent u l-Grenadini, Samoa, il-Gżejjer Solomon, Timor Leste, Tonga, Trinidad u Tobago, Tuvalu, l-Emirati Għarab Magħquda u Vanuatu. Ir-referenza għal kull wieħed minn dawn il-pajjiżi fl-Anness II hija akkumpanjata b'nota f'qiegħ il-paġna li tispeċifika li "L-eżenzjoni mill-ħtieġa ta' viża għandha tapplika mid-data tad-dħul fis-seħħ ta’ ftehim dwar l-eżenzjoni tal-viża li għandu jiġi konkluż mal-Unjoni Ewropea".

               Ir-Regolment (UE) Nru 509/2014 ġie adottat fl-20 ta’ Mejju 2014 u daħal fis-seħħ fid-9 ta’ Ġunju 2014. F'Lulju 2014, il-Kummissjoni ppreżentat Rakkomandazzjoni lill-Kunsill biex jawtorizzaha biex tibda negozjati dwar ftehimiet bilaterali ta’ eżenzjoni mill-viża ma’ kull wieħed mis-17-il pajjiż li ġejjin: Dominica, Grenada, Kiribati, il-Gżejjer Marshall, il-Mikroneżja, Nauru, Palau, Saint Lucia, Saint Vincent u l-Grenadini, Samoa, il-Gżejjer Solomon, Timor Leste, Tonga, Trinidad u Tobago, Tuvalu, l-Emirati Għarab Magħquda u Vanuatu
                  3
               . Fid-9 ta’ Ottubru 2014, il-Kunsill indirizza direttivi ta’ negozjati lill-Kummissjoni.

               L-ewwel serje ta’ ftehim bilaterali ta' eżenzjoni mill-viża kienu ffirmati fis-6 ta’ Mejju 2015 (l-Emirati Għarab Magħquda), fis-26 ta’ Mejju 2015 (Timor Leste) u fit-28 ta’ Mejju 2015 (Dominica, Grenada, Saint Lucia, Saint Vincent u l-Grenadini, Samoa, Trinidad u Tobago u Vanuatu) u japplikaw b’mod proviżorju mid-data tal-iffirmar sakemm jidħlu fis-seħħ.

               In-negozjati ma' Palau nfetħu fis-17 ta’ Diċembru 2014 u mwettqa permezz ta’ skambju ta’ ittri. Matul skambji ulterjuri ntlaħaq qbil dwar l-aspetti kollha. Il-ftehim ġie inizjalat permezz ta’ skambju ta’ ittri bejn in-negozjaturi ewlenin fis-27 ta’ Mejju 2015 (Palau) u l-10 ta’ Ġunju 2015 (l-Unjoni). L-Istati Membri ġew mgħarrfa waqt il-laqgħa tal-Grupp ta’ Ħidma dwar il-Viża tal-Kunsill li saret fil-15 ta’ Ġunju 2015.

               2.IL-BAŻI ĠURIDIKA

               Min-naħa tal-Unjoni, il-bażi ġuridika għall-ftehim hu l-punt (a) tal-Artikolu 77(2) tat-Trattat dwar il-Funzjonament tal-Unjoni Ewropea (TFUE), flimkien mal-Artikolu 218 tiegħu.

               Il-proposta annessa tikkostitwixxi l-istrument ġuridiku għall-konklużjoni tal-ftehim. Il-Kunsill ser jiddeċiedi b’maġġoranza kkwalifikata wara l-iffirmar tal-ftehim, f’isem l-Unjoni, minn persuna nominata mill-presidenza tal-Kunsill u wara li jkun kiseb il-kunsens tal-Parlament Ewropew f’konformità mal-punt (a) tat-tieni subparagrafu tal-Artikolu 218(6) TFUE.

               3.IR-RIŻULTAT TAN-NEGOZJATI

               Il-Kummissjoni tikkunsidra li nkisbu l-objettivi stabbiliti mill-Kunsill fid-direttivi ta’ negozjati tiegħu u li l-abbozz ta’ ftehim bilaterali ta' eżenzjoni mill-viża huwa aċċettabbli għall-Unjoni.

               Il-kontenut finali tiegħu jista’ jitqassar kif ġej:

               Għan

               Il-ftehim jipprovdi għal vjaġġar mingħajr il-viża għaċ-ċittadini tal-Unjoni Ewropea u għaċ-ċittadini ta' Palau meta jivvjaġġaw lejn it-territorju tal-Parti Kontraenti l-oħra għall-perjodu massimu ta' 90 jum fi kwalunkwe perjodu ta’ 180 jum.

               Sabiex jitħares it-trattament ugwali taċ-ċittadini kollha tal-UE, ġiet inkluża dispożizzjoni fil-ftehim li tiddikjara li Palau jista’ jissospendi jew itemm il-ftehim fir-rigward biss tal-Istati Membri kollha tal-Unjoni Ewropea u li l-Unjoni tistà wkoll tissospendi jew ittemm il-ftehim fir-rigward tal-Istati Membri tagħha kollha.

               Is-sitwazzjoni speċifika tar-Renju Unit u tal-Irlanda hija riflessa fil-preambolu.

               Kamp ta' applikazzjoni

               L-eżenzjoni mill-viża tkopri l-kategoriji kollha ta’ persuni (dawk li għandhom passaport ordinarju, diplomatiku, tas-servizz/uffiċjali u speċjali) li jivvjaġġaw għal għanijiet differenti, bl-eċċezzjoni tal-għan għat-twettiq ta' attività bi ħlas. Għal din il-kategorija tal-aħħar, kull Stat Membru kif ukoll Palau jibqgħu ħielsa li jimponu l-ħtieġa tal-viża fuq iċ-ċittadini tal-Parti l-oħra skont il-liġi tal-Unjoni jew nazzjonali applikabbli. Sabiex tkun żgurata implimentazzjoni armonizzata, dikjarazzjoni konġunta hija annessa mal-ftehim dwar l-interpretazzjoni tal-kategorija ta' persuni li jivvjaġġaw bl-għan li jwettqu attività bi ħlas.

               Tul ta' żmien tas-soġġorn

               Il-ftehim jipprovdi għal vjaġġar mingħajr il-viża għaċ-ċittadini tal-Unjoni Ewropea u għaċ-ċittadini ta' Palau meta jivvjaġġaw lejn it-territorju tal-Parti Kontraenti l-oħra għall-perjodu massimu ta' 90 jum fi kwalunkwe perjodu ta’ 180 jum. Dikjarazzjoni konġunta dwar l-interpretazzjoni ta’ dan il-perjodu ta’ 90 jum fi kwalunkwe perjodu ta' 180 jum hija mehmuża ma’ dan il-ftehim.

               Il-ftehim jikkunsidra s-sitwazzjoni tal-Istati Membri li għadhom ma applikawx l-acquis ta' Schengen b’mod sħiħ. Sakemm ma jkunux għadhom parti miż-żona Schengen mingħajr fruntieri interni, l-eżenzjoni mill-viża tagħti dritt liċ-ċittadini ta' Palau biex jibqgħu għal 90 jum fi kwalunkwe perjodu ta’ 180 jum fit-territorju ta’ kull wieħed minn dawk l-Istati Membri (bħalissa l-Bulgarija, il-Kroazja, Ċipru u r-Rumanija), irrispettivament mill-perjodu kkalkulat għaż-żona Schengen kollha.

               Applikazzjoni territorjali

               Il-ftehim għandu dispożizzjonijiet relatati mal-applikazzjoni territorrjali tiegħu: fil-każ ta’ Franza u n-Netherlands, l-eżenzjoni mill-viża tintitola liċ-ċittadini ta' Palau biex jibqgħu biss fit-territorji Ewropej ta' dawk l-Istati Membri.

               Dikjarazzjonijiet

               Barra mid-dikjarazzjonijiet konġunti msemmija hawn fuq, żewġ dikjarazzjonijiet konġunti oħra huma annessi mal-ftehim.:

               –dwar l-assoċjazzjoni tan-Norveġja, l-Iżlanda, l-Iżvizzera u l-Liechtenstein mal-implimentazzjoni, l-applikazzjoni u l-iżvilupp tal-acquis ta’ Schengen;

               –dwar it-tixrid totali ta' informazzjoni dwar il-kontenut u l-konsegwenzi tal-ftehim bilaterali ta' eżenzjoni mill-viża u kwistjonijiet relatati, bħall-kundizzjonijiet għad-dħul fit-territorju.

               4.KONKLUŻJONI

               Fid-dawl tar-riżultati msemmija hawn fuq, il-Kummissjoni tipproponi li l-Kunsill japprova, wara li jikseb il-kunsens tal-Parlament Ewropew., il-Ftehim bejn l-Unjoni Ewropea u Palau dwar l-eżenzjoni mill-viża għal soġġorn qasir.

               2015/0193 (NLE)

               Proposta għal

               DEĊIŻJONI TAL-KUNSILL

               dwar il-konklużjoni tal-Ftehim bejn l-Unjoni Ewropea u r-Repubblika ta' Palau dwar l-eżenzjoni mill-viża għal soġġorn qasir

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-punt (a) tal-Artikolu 77(2), flimkien mal-punt (a) tat-tieni subparagrafu tal-Artikolu 218(6) tiegħu,

               Wara li kkunsidra l-proposta mill-Kummissjoni Ewropea,

               Wara li kkunsidra l-kunsens tal-Parlament Ewropew,

               Billi:

               (1)Il-Kummissjoni nnegozjat Ftehim f’isem l-Unjoni Ewropea, mar-Repubblika ta' Palau (minn hawn 'il quddiem "Palau") dwar l-eżenzjoni mill-viża għal soġġorn qasir (minn hawn 'il quddiem "il-Ftehim").

               (2)Dan il-Ftehim ġie ffirmat, f'isem l-Unjoni Ewropea, fil-… 2015, u ilu japplika b'mod proviżorju mill-jum wara din id-data, suġġett għall-konklużjoni possibbli tiegħu aktar 'il quddiem, skont id-Deċiżjoni …../…/KE tal-Kunsill ta' [….].

               (3)Il-Ftehim għandu jiġi approvat.

               (4)Il-Ftehim jistabbilixxi Kumitat Konġunt għall-ġestjoni tal-Ftehim, li jadotta r-regoli tal-proċedura tiegħu. Huwa xieraq li tiġi kkontemplata proċedura simplifikata għall-istabbiliment tal-pożizzjoni tal-Unjoni f'dan il-każ.

               (5)B'mod konformi mal-Protokoll dwar il-pożizzjoni tar-Renju Unit u l-Irlanda fir-rigward tal-ispazju ta’ libertà, sigurtà u ġustizzja u l-Protokoll dwar l-acquis ta’ Schengen integrat fil-qafas tal-Unjoni Ewropea, anness mat-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea u filwaqt li jikkonfermaw li d-dispożizzjonijiet tal-Ftehim ma japplikawx għar-Renju Unit u l-Irlanda,

               ADOTTA DIN ID-DEĊIŻJONI:

               Artikolu 1

               Il-Ftehim bejn l-Unjoni Ewropea Ewropea u Palau dwar l-eżenzjoni mill-viża għal soġġorn qasir huwa għalhekk approvat f’isem l-Unjoni.

               Artikolu 2

               Il-President tal-Kunsill jagħmel in-notifika li hemm provdut dwarha fl-Artikolu 8(1) tal-Ftehim
                  4
               .

               Artikolu 3

               Il-Kummissjoni, assistita minn esperti mill-Istati Membri, tirrappreżenta lill-Unjoni fil-Kumitat Konġunt ta’ esperti stabbilit mill-Artikolu 6 tal-Ftehim.

               Artikolu 4

               Il-pożizzjoni tal-Unjoni fil-Kumitat Konġunt ta’ esperti dwar l-adozzjoni tar-regoli ta' proċedura tiegħu skont l-Artikolu 6(4) tal-Ftehim tittieħed mill-Kummissjoni wara konsultazzjoni ma’ kumitat speċjali maħtur mill-Kunsill.

               Artikolu 5

               Din id-Deċiżjoni tidħol fis-seħħ fil-jum tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  Ir-Regolament tal-Kunsilll (KE) Nru 539/2001 tal-15 ta' Marzu 2001 li jelenka l-pajjiżi terzi li ċ-ċittadini tagħhom għandhom ikollhom viża fil-pussess tagħhom meta jaqsmu l-fruntieri esterni u dawk li ċ-ċittadini tagħhom huma eżenti minn dik il-ħtieġa, ĠU L 81, 21.03.2001, p. 1

                     (2)
                  Ir-Regolament (UE) Nru 509/2014 tal-Parlament Ewropew u tal-Kunsill tal-15 ta' Mejju 2014 li jemenda r-Regolament tal-Kunsill (KE) Nru 539/2001 li jelenka l-pajjiżi terzi li ċ-ċittadini tagħhom għandhom ikollhom viża fil-pussess tagħhom meta jaqsmu l-fruntieri esterni u dawk li ċ-ċittadini tagħhom huma eżenti minn dik il-ħtieġa, ĠU L 149, 20.05.2014, p. 67

                     (3)
                  COM (2014) 467, 17.7.2014

                     (4)
                  Id-data tad-dħul fis-seħħ tal-Ftehim ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.

    ---documentbreak---

               IL-KUMMISSJONI EWROPEA
            Brussell, 14.9.2015
            COM(2015) 430 final
            ANNESS
            tal-
            Proposta għal Deċiżjoni tal-Kunsill
            dwar il-konklużjoni tal-Ftehim bejn l-Unjoni Ewropea u r-Repubblika ta' Palau dwar l-eżenzjoni mill-viża għal soġġorn qasir

               ANNESS

               tal-

               Proposta għal Deċiżjoni tal-Kunsill

               dwar il-konklużjoni tal-Ftehim bejn l-Unjoni Ewropea u r-Repubblika ta' Palau dwar l-eżenzjoni mill-viża għal soġġorn qasir

               FTEHIM

               bejn l-Unjoni Ewropea u r-Repubblika ta' Palau dwar l-eżenzjoni mill-viża għal soġġorn qasir

               L-UNJONI EWROPEA, minn hawn 'il quddiem imsejħa “l-Unjoni” jew “l-UE”, u

               IR-REPUBBLIKA TA' PALAU, minn hawn ‘il quddiem imsejħa "Palau",

               minn hawn 'il quddiem flimkien imsejħin il-“Partijiet Kontraenti”,

               BIL-ĦSIEB li jiġu żviluppati ulterjorment relazzjonijiet ta' ħbiberija bejn il-partijiet Kontraenti u bix-xewqa li jiġi ffaċilitat l-ivvjaġġar billi jiġi żgurat dħul u soġġorn qasir mingħajr viża għaċ-ċittadini tagħhom,

               FILWAQT LI JIKKUNSIDRAW ir-Regolament (UE) Nru 509/2014 tal-Parlament Ewropew u tal-Kunsill tal-15 ta' Mejju 2014 li jemenda r-Regolament tal-Kunsill (KE) Nru 539/2001 li jelenka l-pajjiżi terzi li ċ-ċittadini tagħhom għandhom ikollhom viża fil-pussess tagħhom meta jaqsmu l-fruntieri esterni u dawk li ċ-ċittadini tagħhom huma eżenti minn dik il-ħtieġa
                  1
                billi, inter alia, jittrasferixxi 19-il pajjiż terz, inkluż Palau, mal-lista ta' pajjiżi terzi li ċ-ċittadini tagħhom huma eżenti mill-ħtieġa tal-viża għal soġġorni qosra fl-Istati Membri,

               FILWAQT LI HUMA KONXJI li l-Artikolu 1 tar-Regolament (KE) Nru 509/2014 jistipula li għal dawk id-19-il pajjiż, l-eżenzjoni mill-ħtieġa tal-viża għandha tapplika mid-data tad-dħul fis-seħħ ta' ftehim dwar l-eżenzjoni mill-viża li għandu jiġi konkluż mal-Unjoni,

               FILWAQT LI JIXTIEQU li jitħares il-prinċipju ta' trattament ugwali taċ-ċittadini kollha tal-UE,

               FILWAQT LI JIKKUNSIDRAW li l-persuni li jivvjaġġaw bil-għan li jwettqu attività bi ħlas matul is-soġġorn qasir tagħhom mhumiex koperti b'dan il-Ftehim u għalhekk għal dik il-kategorija r-regoli rilevanti tal-liġi tal-Unjoni u tal-liġi nazzjonali tal-Istati Membri u tal-liġi nazzjonali ta' Palau dwar l-obbligu jew l-eżenzjoni mill-viża u dwar l-aċċess għal impjieg jibqgħu japplikaw,

               FILWAQT LI JIKKUNSIDRAW il-Protokoll dwar il-pożizzjoni tar-Renju Unit u l-Irlanda fir-rigward tal-ispazju ta' libertà, sigurtà u ġustizzja u l-Protokoll dwar l-acquis ta' Schengen integrat fil-qafas tal-Unjoni Ewropea, anness mat-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea, u filwaqt li jikkonfermaw li d-dispożizzjonijiet ta' dan il-Ftehim ma japplikawx għar-Renju Unit u l-Irlanda,

               FTIEHMU KIF ĠEJ:

               ARTIKOLU 1

               Għan

               Dan il-Ftehim jipprovdi għal vjaġġar mingħajr viża għaċ-ċittadini tal-Unjoni u għaċ-ċittadini ta' Palau meta jivvjaġġaw lejn it-territorju tal-Parti Kontraenti l-oħra għall-perjodu massimu ta' 90 jum fi kwalunkwe perjodu ta' 180 jum.

               ARTIKOLU 2

               Definizzjonijiet

               Għall-finijiet ta' dan il-Ftehim:

               (a)
                     “Stat Membru” tfisser kwalunkwe Stat Membru tal-Unjoni, bl-eċċezzjoni tar-Renju Unit u l-Irlanda;

               (b)
                     “ċittadin tal-Unjoni” tfisser ċittadin ta' Stat Membru kif definit fil-punt (a);

               (c)
                     "ċittadin ta’ Palau" tfisser kwalunkwe persuna li għandha ċ-ċittadinanza ta’ Palau;

               (d)
                     "żona Schengen" tfisser iż-żona mingħajr fruntieri interni li tinkludi t-territorji tal-Istati Membri kif stipulat fil-punt (a) li japplikaw l-acquis ta’ Schengen b’mod sħiħ.

               ARTIKOLU 3

               Kamp ta' applikazzjoni

               1.
                     Iċ-ċittadini tal-Unjoni li għandhom passaport ordinarju, diplomatiku, tas-servizz, uffiċjali jew speċjali, maħruġ minn Stat Membru, jistgħu jidħlu u jibqgħu mingħajr viża fit-territorju ta' Palau għall-perjodu ta' soġġorn kif definit fl-Artikolu 4(1).

               Iċ-ċittadini ta' Palau li għandhom passaport ordinarju, diplomatiku, tas-servizz, uffiċjali jew speċjali, maħruġ minn Palau, jistgħu jidħlu u jibqgħu mingħajr viża fit-territorju tal-Istati Membri għall-perjodu ta' soġġorn kif definit fl-Artikolu 4(2).

               2.
                     Il-paragrafu 1 ta' dan l-Artikolu ma japplikax għall-persuni li jivvjaġġaw bil-għan li jwettqu attività bi ħlas.

               Għal din il-kategorija ta’ persuni, kull Stat Membru jista’ jiddeċidi b’mod individwali li jimponi l-ħtieġa tal-viża fuq iċ-ċittadini ta' Palau jew li jirtirha skont l-Artikolu 4(3) tar-Regolament tal-Kunsill (KE) Nru 539/2001
                  2
               .

               Għal din il-kategorija ta’ persuni, Palau jista’ jiddeċidi dwar il-ħtieġa tal-viża jew l-eżenzjoni mill-viża għaċ-ċittadini ta’ kull Stat Membru b’mod individwali skont il-liġi nazzjonali tiegħu.

               3.
                     L-eżenzjoni mill-viża pprovduta b'dan il-Ftehim għandha tapplika mingħajr preġudizzju għal-liġijiet tal-Partijiet Kontraenti dwar il-kundizzjonijiet tad-dħul u tas-soġġorn qasir. L-Istati Membri u Palau jirriżervaw id-dritt li jirrifjutaw id-dħul u s-soġġorn qasir fit-territorji tagħhom jekk waħda jew aktar minn dawn il-kundizzjonijiet ma tintlaħaqx.

               4.
                     L-eżenzjoni mill-viża tapplika irrispettivament mill-metodu ta' trasport użat biex jinqasmu l-fruntieri tal-Partijiet Kontraenti.

               5.
                     Kwistjonijiet mhux koperti minn dan il-Ftehim ikunu koperti mil-liġi tal-Unjoni, mil-liġi nazzjonali tal-Istati Membri u mil-liġi nazzjonali ta' Palau.

               ARTIKOLU 4

               Tul ta' żmien tas-soġġorn

               1.
                     Iċ-ċittadini tal-Unjoni jistgħu jibqgħu fit-territorju ta' Palau għal perjodu massimu ta' 90 jum fi kwalunkwe perijodu ta' 180 jum.

               2.
                     Iċ-ċittadini ta' Palau jistgħu jibqgħu fit-territorju tal-Istati Membri li japplikaw l-acquis ta' Schengen b'mod sħiħ għal perjodu massimu ta' 90 jum fi kwalunkwe perjodu ta' 180 jum. Dak il-perjodu jiġi kkalkulat irrispettivament minn kwalunkwe soġġorn fi Stat Membru li għadu ma japplikax l-acquis ta' Schengen b'mod sħiħ.

               Iċ-ċittadini ta' Palau jistgħu jibqgħu għal perjodu massimu ta' 90 jum fi kwalunkwe perjodu ta' 180 jum fit-territorju ta' kull Stat Membru li għadu ma japplikax l-acquis ta' Schengen b'mod sħiħ, irrispettivament mill-perjodu tas-soġġorn ikkalkulat għat-territorju ta' Stat Membru li japplika l-acquis ta' Schengen b'mod sħiħ.

               3.
                     Dan il-Ftehim ma jaffettwax il-possibbiltà għal Palau u għall-Istati Membri biex jestendu l-perjodu tas-soġġorn għal aktar minn 90 jum f'konformità mal-liġijiet nazzjonali rispettivi tagħhom u mal-liġi tal-Unjoni.

               ARTIKOLU 5

               Applikazzjoni territorjali

               1.
                     Fir-rigward tar-Repubblika Franċiża, dan il-Ftehim japplika biss għat-territorju Ewropew tar-Repubblika Franċiża.

               2.
                     Fir-rigward tar-Renju tan-Netherlands, dan il-Ftehim japplika biss għat-territorju Ewropew tar-Renju tan-Netherlands.

               ARTIKOLU 6

               Kumitat Konġunt għall-ġestjoni tal-Ftehim

               1.
                     Il-Partijiet Kontraenti jistabbilixxu Kumitat Konġunt ta' esperti (minn hawn 'il quddiem imsejjaħ il-“Kumitat”), magħmul minn rappreżentanti tal-Unjoni u minn rappreżentanti ta' Palau. L-Unjoni tkun irrappreżentata mill-Kummissjoni Ewropea.

               2.
                     Il-Kumitat ikollu, inter alia, il-kompiti li ġejjin:

               (a)
                     li jissorvelja l-implimentazzjoni ta' dan il-Ftehim;

               (b)
                     li jissuġġerixxi emendi jew żidiet għal dan il-Ftehim;

               (c)
                     li jsolvi tilwimiet li jitqanqlu mill-interpretazzjoni jew l-applikazzjoni ta' dan il-Ftehim.

               3.
                     Il-Kumitat jitlaqqa' kull meta jkun meħtieġ, fuq talba ta' waħda mill-Partijiet Kontraenti.

               4.
                     Il-Kumitat jistabbilixxi r-regoli tal-proċedura tiegħu stess.

               ARTIKOLU 7

               Ir-relazzjoni ta' dan il-Ftehim ma' ftehimiet bilaterali ta' immunità għall-viża eżistenti
                  bejn l-Istati Membri u Palau

               Dan il-Ftehim ikollu preċedenza fuq kwalunkwe ftehim jew arranġament bilaterali konkluż bejn l-Istati Membri individwali u Palau, sa fejn dawn ikopru kwistjonijiet li jaqgħu fil-kamp ta' applikazzjoni tiegħu.

               ARTIKOLU 8

               Dispożizzjonijiet finali

               1.
                     Dan il-Ftehim jiġi ratifikat jew approvat mill-Partijiet Kontraenti f'konformità mal-proċeduri interni rispettivi tagħhom u jidħol fis-seħħ fl-ewwel jum tat-tieni xahar wara d-data tal-aħħar waħda miż-żewġ notifiki li bihom il-Partijiet Kontraenti jinnotifikaw lil xulxin li dawk il-proċeduri jkunu tlestew.

               Dan il-Ftehim jiġi applikat fuq bażi proviżorja mill-jum ta' wara dak tal-iffirmar tiegħu.

               2.
                     Dan il-Ftehim qed jiġi konkluż għal perijodu indefinit, kemm-il darba ma jiġix itterminat f'konformità mal-paragrafu 5.

               3.
                     Dan il-Ftehim jista' jiġi emendat bi ftehim bil-miktub mill-Partijiet Kontraenti. L-emendi jidħlu fis-seħħ wara li l-Partijiet Kontraenti jkunu nnotifikaw lil xulxin bit-tlestija tal-proċeduri interni tagħhom li huma meħtieġa għal dan il-għan.

               4.
                     Kull Parti Kontraenti tista' tissospendi l-Ftehim kollu jew parti minnu, b'mod partikolari, għal raġunijiet ta' politika pubblika, il-protezzjoni tas-sigurtà nazzjonali jew il-protezzjoni tas-saħħa pubblika, l-immigrazzjoni illegali jew l-introduzzjoni mill-ġdid tal-ħtieġa tal-viża minn kwalunkwe Parti Kontraenti. Id-deċiżjoni dwar is-sospensjoni tiġi notifikata lill-Parti Kontraenti l-oħra mhux aktar tard minn xahrejn qabel id-dħul fis-seħħ ippjanat tagħha. Il-Parti Kontraenti li tkun issospendiet l-applikazzjoni ta' dan il-Ftehim tgħarraf minnufih lill-Parti Kontraenti l-oħra f'każ li r-raġunijiet għas-sospensjoni ma jibqgħux jeżistu aktar u tneħħi dik is-sospensjoni.

               5.
                     Kull Parti Kontraenti tista' ttemm dan il-Ftehim billi tagħti avviż bil-miktub lill-Parti l-oħra. Dan il-Ftehim ma jibqax fis-seħħ 90 jum wara dik id-data.

               6.
                     Palau jista' jissospendi jew jittermina dan il-Ftehim biss fil-konfront tal-Istati Membri kollha.

               7.
                     L-Unjoni tista' tissospendi jew ittemm dan il-Ftehim biss fil-konfront tal-Istati Membri kollha tagħha.

               Magħmul f’żewġ kopji bil-Bulgaru, Spanjol, Ċek, Daniż, Ġermaniż, Estonjan, Grieg, Ingliż, Franċiż, Kroat, Taljan, Latvjan, Litwan, Ungeriż, Malti, Olandiż, Pollakk, Portugiż, Rumen, Slovakk, Sloven, Finlandiż u Svediż, fejn kull test huwa ugwalment awtentiku.

               DIKJARAZZJONI KONĠUNTA FIR-RIGWARD TAL-IŻLANDA, IN-NORVEĠJA, L-IŻVIZZERA
                  U L-LIECHTENSTEIN

               Il-Partijiet Kontraenti jirrimarkaw ir-relazzjoni mill-qrib bejn l-Unjoni Ewropea u n-Norveġja, l-Iżlanda, l-Iżvizzera u l-Liechtenstein, b'mod partikolari bis-saħħa tal-Ftehimiet tat-18 ta' Mejju 1999 u tas-26 ta' Ottubru 2004 dwar l-assoċjazzjoni ta' dawk il-pajjiżi mal-implimentazzjoni, l-applikazzjoni u l-iżvilupp tal-acquis ta' Schengen.

               F'ċirkostanzi bħal dawn hu mixtieq li l-awtoritajiet tan-Norveġja, l-Iżlanda, l-Iżvizzera u l-Liechtenstein, min-naħa, u l-awtoritajiet ta' Palau, min-naħa l-oħra, jikkonkludu, mingħajr dewmien, ftehimiet bilaterali dwar l-eżenzjoni mill-viża għal soġġorn qasir f'termini simili għal dawk ta' dan il-Ftehim.

               DIKJARAZZJONI KONĠUNTA DWAR L-INTERPRETAZZJONI TAL-KATEGORIJA TA’ PERSUNI LI JIVVJAĠĠAW BI SKOP TA’ ATTIVITÀ
                  BI ĦLAS SKONT L-ARTIKOLU 3(2) TA’ DAN IL-FTEHIM

               Xewqana li tkun żgurata interpretazzjoni komuni, il-Partijiet Kontraenti jaqblu li, għall-għan ta' dan il-Ftehim, il-kategorija ta' persuni li jwettqu attività bi ħlas tkopri l-persuni li jidħlu b'għan li jkollhom mestier bi qligħ jew attività b'remunerazzjoni fit-territorju tal-Parti Kontraenti l-oħra bħala impjegat jew fornitur ta' servizz.

               Din il-kategorija ma għandhiex tkopri:

               –
                     persuni tan-negozju, jiġifieri persuni li jivvjaġġaw b'għan ta' deliberazzjoni tan-negozju (mingħajr ma jkunu impjegati fil-pajjiż tal-Parti Kontraenti l-oħra),

               –
                     persuni tal-isports jew artisti li jeżebixxu attività fuq bażi ad hoc,

               –
                     ġurnalisti mibgħuta mill-midja tal-pajjiż ta' residenza tagħhom, u,

               –
                     apprendisti intrakorporattivi.

               L-implimentazzjoni ta' din id-Dikjarazzjoni tkun issorveljata mill-Kumitat Konġunt fi ħdan ir-responsabbiltà tiegħu skont l-Artikolu 6 ta' dan il-Ftehim, li jista' jipproponi modifiki meta, fuq il-bażi tal-esperjenzi tal-Partijiet Kontraenti, jikkunsidrah neċessarju.

               DIKJARAZZJONI KONĠUNTA DWAR L-INTERPRETAZZJONI TAL-PERJODU TA' 90 JUM
                  FI KWALUNKWE PERJODU TA' 180 JUM KIF STABBILIT FL-ARTIKOLU 4 TA' DAN IL-FTEHIM

               Il-Partijiet Kontraenti jifhmu li l-perjodu massimu ta' 90 jum fi kwalunkwe perjodu ta' 180 jum kif previst mill-Artikolu 4 ta' dan il-Ftehim ifisser soġġorn kontinwu jew bosta soġġorni konsekuttivi, li t-tul ta' żmien totali tagħhom ma jaqbiżx id-90 jum fi kwalunkwe perjodu ta' 180 jum.

               Il-kunċett ta' “kwalunkwe” jimplika l-applikazzjoni ta' perjodu ta' referenza mobbli ta' 180 jum, billi wieħed iħares lura lejn kull ġurnata tas-soġġorn fl-aħħar perjodu ta' 180 jum, sabiex jiġi vverifikat jekk il-ħtieġa tad-90 jum fi kwalunkwe perjodu ta' 180 jum għadux jiġi ssodisfat. Inter alia, dan ifisser li assenza għal perjodu mhux interrott ta' 90 jum tippermetti li jkun hemm soġġorn ġdid ta' mhux aktar minn 90 jum.

               DIKJARAZZJONI KONĠUNTA DWAR L-INFURMAR TAĊ-ĊITTADINI
                  DWAR IL-FTEHIM BILATERALI TA' IMMUNITÀ GĦALL-VIŻA

               Filwaqt li tkun rikonoxxuta l-importanza tat-trasparenza għaċ-ċittadini tal-Unjoni Ewropea u għaċ-ċittadini ta' Palau, il-Partijiet Kontraenti jiftiehmu li jiżguraw it-tixrid totali ta' informazzjoni dwar il-kontenut u l-konsegwenzi tal-ftehim dwar l-eżenzjoni mill-viża u kwistjonijiet relatati, bħall-kundizzjonijiet għad-dħul fit-territorju.

               _________________

                     (1)
                  ĠU L 149, 20.5.2014, p. 67.

                     (2)
                  Ir-Regolament tal-Kunsilll (KE) Nru 539/2001 tal-15 ta' Marzu 2001 li jelenka l-pajjiżi terzi li ċ-ċittadini tagħhom għandhom ikollhom viża fil-pussess tagħhom meta jaqsmu l-fruntieri esterni u dawk li ċ-ċittadini tagħhom huma eżenti minn dik il-ħtieġa (ĠU L 81, 21.3.2001, p. 1).


|

52010PC0154

Proposta għal deċiżjoni tal-Kunsill ta’ […] dwar il-konklużjoni ta' Ftehim fil-forma ta' Skambju ta' Ittri bejn l-Unjoni Ewropea u r-Repubblika taċ-Ċilì dwar il-konklużjoni tal-Ftehim dwar il-konservazzjoni tal-istokkijiet tal-pixxispad fix-Xlokk tal-Oċean Paċifiku  /* KUMM/2010/0154 finali - NLE 2010/0084 */

	[pic] | IL-KUMMISSJONI EWROPEA |Brussel 19.4.2010KUMM(2010)154 finali2010/0084 (NLE)Proposta għalDEĊIŻJONI TAL-KUNSILLta’ […]dwar il-konklużjoni ta' Ftehim fil-forma ta' Skambju ta' Ittri bejn l-Unjoni Ewropea u r-Repubblika taċ-Ċilì dwar il-konklużjoni tal-Ftehim dwar il-konservazzjoni tal-istokkijiet tal-pixxispad fix-Xlokk tal-Oċean PaċifikuMEMORANDUM TA' SPJEGAZZJONIWara lment imressaq mill-ANAPA (Spanish National Association of Owners of Deep-sea Longliners), il-Kummissjoni Ewropea fetħet investigazzjoni fl-ambitu tar-Regolament tal-Kunsill Nru 3286/94 (Regolament dwar l-Ostakoli għall-Kummerċ) (avviż ta' inizjazzjoni ppubblikat fl-10 ta' Lulju 1998). Fit-23 ta' Marzu 1999, il-Kummissjoni Ewropea ħarġet ir-rapport investigattiv tagħha, li skontu, il-prattiki taċ-Ċilì li tiċħad l-aċċess għall-portijiet taċ-Ċilì lil bastimenti li jistadu għall-pixxispad fix-Xlokk tal-Paċifiku kienu inkonsistenti mal-Artikolu V tal-Ftehim Ġenerali dwar it-Tariffi u l-Kummerċ tal-1994 (GATT).Wara d-Deċiżjoni tal-Kummissjoni 2000/296/KE tal-5 ta' April 2000 dwar il-projbizzjoni miċ-Ċilì fuq il-ħatt tal-qabdiet ta' pixxispad minn bastimenti Komunitarji fil-portijiet taċ-Ċilì, il-Kummissjoni Ewropea fetħet proċedura tad-WTO għar-riżoluzzjoni tat-tilwim, kontra ċ-Ċilì.B'reazzjoni għal dan il-każ tad-WTO, iċ-Ċilì talbet li ċerti mistoqsijiet jitressqu għar-riżoluzzjoni obbligatorja tat-tilwim skont il-Konvenzjoni tan-NU dwar il-Liġi tal-Baħar. Sussegwentement, iċ-Ċilì u l-Komunità, fid-19 ta' Diċembru 2000 ressqu lment rigward il-Konservazzjoni u l-Isfruttar Sostenibbli tal-Istokkijiet tal-Pixxispad fix-Xlokk tal-Oċean Paċifiku lil Awla Speċjali fit-Tribunal Internazzjonali tal-Liġi tal-Baħar (ITLOS).Fil-25 ta' Jannar 2001, il-Kummissjoni Ewropea u ċ-Ċilì laħqu arranġament provviżorju, li b'konsegwenza tiegħu, il-Partijiet qablu dwar is-sospensjoni parallela tal-proċeduri tad-WTO u tal-ITLOS.F'April 2008, il-Kunsill adotta deċiżjoni li awtorizzat lill-Kummissjoni twettaq negozjati maċ-Ċilì f'isem il-Komunità Ewropea sabiex jintlaħaq qbil definittiv dwar qafas ġdid għall-kooperazzjoni fil-qasam tas-sajd.Fit-30 ta' Ottubru 2008, il-Kummissjoni ppreżentat lill-Grupp ta' Ħidma tal-Kunsill dwar is-Sajd Intern u Estern, it-test tal-Ftehim, maqbul bejn in-negozjaturi fir-rigward tal-konservazzjoni tal-istokkijiet tal-pixxipsad fix-Xlokk tal-Oċean Paċifiku. Il-Ftehim il-ġdid se jiżgura l-aċċess għal portijiet deżinjati taċ-Ċilì għall-operazzjonijiet tat-trażbord u tal-ħatt, kif ukoll għal finijiet loġistiċi, għal bastimenti li jtajru l-bnadar tal-Istati Membri li joperaw fl-ilmijiet tax-Xlokk tal-Paċifiku. Il-Ftehim il-ġdid ma jqajjem l-ebda dubju dwar il-kompetenzi rispettivi ta' organizzazzjonijiet reġjonali eżistenti tal-ġestjoni tas-sajd li attwalment huma stabbiliti (il-Kummissjoni InterAmerikana għat-Tonn Tropikali – IATTC) u lanqas dwar dawk li qegħdin fil-proċess li jiġu stabbiliti (l-Organizzazzjoni Reġjonali tax-Xlokk tal-Paċifiku għall-Ġestjoni tas-Sajd – SPRFMO).Fit-3 ta' Diċembru 2009, il-Kummissjoni ppreżentat ir-riżultat tat-taħditiet tekniċi bilaterali maċ-Ċilì li seħħew fil-5-6 ta' Ottubru 2009 fi New York, lill-Grupp ta' Ħidma tal-Kunsill dwar is-Sajd Intern u Estern. Il-Partijiet inizjalaw Anness tekniku I għall-Ftehim li fih proċeduri dettaljati li għandhom jiġu segwiti minn bastimenti tal-UE li jistadu għall-pixxispad u li jridu l-aċċess għall-portijiet Ċileni magħżula. Dawn il-proċeduri jimxu fl-istess direzzjoni tal-miżuri moderni tal-FAO dwar l-Istat tal-PortSadanittant, iż-żewġ partijiet diġà rtiraw b'mod konġunt il-każ minn quddiem l-ITLOS. Fis-16 ta' Diċembru 2009, l-Awla Speċjali tal-ITLOS rreġistrat it-twaqqigħ tal-kawża f'konformità mat-talba konġunt miċ-Ċilì u l-UE.Għaddejjin ukoll it-tħejjijiet għal irtirar konġunt tal-kawża quddiem id-WTO (WT/DS/193 - Measures Affecting the Transit and Importation of Swordfish [Miżuri li Jolqtu t-Tranżitu u l-Importazzjoni tal-Pixxispad]). Madankollu, il-Kummissjoni mhijiex sejra, f'dan l-istadju, tipproponi l-għeluq tal-kawża dwar ir-Regolament rigward l-Ostakoli għall-Kummerċ. Il-Kummissjoni biħsiebha tressaq proposta għall-irtirar biss wara l-konklużjoni formali tal-Ftehim mill-awtoritajiet rispettivi tal-UE u dawk taċ-Ċilì, u bil-kundizzjoni li d-dispożizzjonijiet dwar l-aċċess għall-portijiet taċ-Ċilì mill-bastimenti tas-sajd tal-UE li jistadu għall-pixxispad fl-ibħra internazzjonali tax-Xlokk tal-Paċifiku ġew implimentati b'mod sodisfaċenti matul perjodu ta' żmien raġjonevoli.L-Istati Membri u l-Parlament Ewropew għandhom jiġu mistiedna mill-Kummissjoni sabiex jibdew il-proċedura rilevanti għall-konklużjoni. Sadanittant, sabiex jiġi żgurat li l-aċċess għall-bastimenti tal-UE li jistadu għall-pixxispad għall-portijiet magħżula taċ-Ċilì ma jkomplix jiġi ttardjat, huwa meħtieġ li jiġi applikat provviżorjament il-Ftehim li għalih fl-istess ħin ġiet proposta deċiżjoni separata tal-Kunsill.2010/0084 (NLE)Proposta għalDEĊIŻJONI TAL-KUNSILLta’ […]dwar il-konklużjoni ta' Ftehim fil-forma ta' Skambju ta' Ittri bejn l-Unjoni Ewropea u r-Repubblika taċ-Ċilì dwar il-konklużjoni tal-Ftehim dwar il-konservazzjoni tal-istokkijiet ta' pixxispad fix-Xlokk tal-Oċean PaċifikuIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 43, flimkien mal-Artikolu 218 (6) (a) tiegħu,Wara li kkunsidra l-proposta tal-Kummissjoni Ewropea,Wara li kkunsidra l-approvazzjoni tal-Parlament Ewropew[1],Billi:1.  Huwa l-għan tal-Unjoni Ewropea li tistabilixxi ftehimiet qafas ta' kooperazzjoni dwar is-sajd ma' Partijiet terzi biex jiġu żgurati l-konservazzjoni u l-ġestjoni sostenibbli ta' speċijiet ta' interess komuni u l-aċċess għall-bastimenti tal-UE għall-portijiet ta' Partijiet terzi għal operazzonijiet ta' trażbord u ta' ħatt l-art, u għal skopijiet loġistiċi.2.  Fl-4 ta' April 2008 il-Kunsill awtorizza lill-Kummissjoni biex tiftaħ negozjati mar-Repubblika taċ-Ċilì dwar il-konservazzjoni ta' stokkijiet tal-pixxispad fix-Xlokk tal-Oċean Paċifiku. In-negozjati ġew konklużi b'suċċess billi ngħata bidu għall-Ftehim li jikkonċerna l-konservazzjoni u l-ġestjoni tal-istokkijiet tal-pixxispad fix-Xlokk tal-Oċean Paċifiku u għall-Anness I dettaljat tiegħu.3.  Skont id-Deċiżjoni tal-Kunsill 2010/XXX ta' [...][2], il-Ftehim bejn l-Unjoni Ewropea u r-Repubblika taċ-Ċilì li jikkonċerna l-konservazzjoni tal-istokkijiet tal-pixxispad fix-Xlokk tal-Oċean Paċifiku ġie applikat provviżorjament sakemm jiġi konkluż il-Ftehim, wara skambju ta' ittri maċ-Ċilì .4.  Huwa fl-interess tal-Unjoni Ewropea li tikkonkludi l-Ftehim fil-forma ta' skambju ta' ittri maċ-Ċilì ,ADOTTA DIN ID-DEĊIŻJONI:Artikolu 1Il-Ftehim fil-forma ta' Skambju ta' Ittri dwar il-konklużjoni tal-Ftehim bejn l-Unjoni Ewropea u r-Repubblika taċ-Ċilì li jikkonċerna l-konservazzjoni tal-istokkijiet tal-pixxispad fix-Xlokk tal-Oċean Paċifiku b'dan qed jiġi approvat f'isem l-Unjoni Ewropea.It-test ta' dan il-Ftehim fil-forma ta' Skambju ta' Ittri bejn l-Unjoni Ewropea u r-Repubblika taċ-Ċilì huwa mhemuż ma' din id-Deċiżjoni.Artikolu 2Il-Kummissjoni Ewropea hija awtorizzata li tiffirma, f'isem l-Unjoni Ewropea, l-Ittra mill-Unjoni Ewropea msemmija fl-Artikolu 1 u li taħtar il-persuni li jkollhom is-setgħa li li jipproċedu għall-iffirmar.Artikolu 3Din id-Deċiżjoni se tidħol fis-seħħ fil-jum tal-adozzjoni tagħha.Artikolu 4Din id-Deċiżjoni għandha tiġi ppubblikata f' Il-Ġurnal Uffiċjali tal-Unjoni Ewropea .Din id-Deċiżjoni hija indirizzata lill-Istati Membri.Magħmul fi Brussell,Għall-KunsillIl-PresidentANNESSFTEHIM FIL-FORMA TA’ SKAMBJU TA’ ITTRIbejn l-Unjoni Ewropea u r-Repubblika taċ- Ċilì dwar il-konklużjoni tal-Ftehim li jikkonċerna l-konservazzjoni tal-istokkijiet tal-pixxispad fix-Xlokk tal-Oċean PaċifikuA. Ittra mill-Unjoni EwropeaSinjur/Sinjura,Għandi l-unur nirreferi għan-negozjati li twettqu fi Brussell fil-15 u s-16 ta' Ottubru 2008 bejn l-Unjoni Ewropea u r-Repubblika taċ-Ċilì li wasslu għall-Ftehim li jikkonċerna l-konservazzjoni tal-istokkijiet tal-pixxispad fix-Xlokk tal-Oċean Paċifiku (minn hawn 'il quddiem imsejjaħ 'il-Ftehim'), kif ukoll għad-diskussjonijiet tekniċi bilaterali fi New York fil-5 u s-6 ta' Ottubru 2009.Intlaħaq qbil bejn l- Unjoni Ewropea u ċ-Ċilì dwar il-Ftehim li ġej:i) iż-żewġ Partijiet approvaw il-Ftehim imsemmi li dwaru ntlaħaq qbil fil-15 u s-16 ta' Ottubru 2008 inkluż l-Anness I dettaljat miftiehem fil-5 u s-6 ta' Ottubru 2009 fi New York.ii) id-dokumenti u t-tagħrif li ġejjin jifformaw parti integrali minn dan il-Ftehim fil-forma ta’ Skambju ta’ Ittri:a) il-Ftehim miftiehem fil-15 u s-16 ta' Ottubru 2008 fi Brussell kif immodifikat:(b) bl-Anness I dettaljat għall-Ftehim kif miftiehem matul il-laqgħa teknika bilaterali fil-5 u s-6 ta' Ottubru 2009 fi New York;(c) bin-Note Verbale taċ-Ċilì tat-23 ta' Novembru 2009 li tagħżel il-portijiet Ċileni ta' Arica, Antofagasta u Punta Arenas għal aċċess minn bastimenti tal-UE li jistadu għall-pixxispad fl-ibħra internazzjonali fix-Xlokk tal-Oċean Paċifiku, fir-rigward tal-punt (xi) tal-Anness imsemmi fil-(b) hawn fuq.Inkun obbligat jekk tirrikonoxxi li rċevejt din l-ittra u tikkonferma li din l-ittra u t-tweġiba tiegħek jikkostitwixxu Ftehim bejn iċ-Ċilì u l-Unjoni Ewropea biex jiġi konkluż il-Ftehim..Dan il-ftehim għandu japplika mill-ġurnata wara dik li fiha tasal it-tweġiba tiegħek.Jekk jogħġbok, Sinjur/a, aċċetta l-assigurazzjoni tal-ogħla stima tiegħi.Għall-Unjoni Ewropea,B. Ittra mir-Repubblika taċ- ĊilìSinjur/Sinjura,Għandi l-unur ngħarrfek li waslitli l-ittra tiegħek bid-data ta’ llum, li taqra kif ġej:'Għandi l-unur nirreferi għan-negozjati li twettqu fi Brussell fil-15 u s-16 ta' Ottubru 2008 bejn l-Unjoni Ewropea u r-Repubblika taċ-Ċilì li wasslu għall-Ftehim li jikkonċerna l-konservazzjoni tal-istokkijiet tal-pixxispad fix-Xlokk tal-Oċean Paċifiku (minn hawn 'il quddiem imsejjaħ 'il-Ftehim'), kif ukoll għad-diskussjonijiet tekniċi bilaterali fi New York fil-5 u s-6 ta' Ottubru 2009.Intlaħaq qbil bejn l-Unjoni Ewropea u ċ-Ċilì dwar il-Ftehim li ġej:i) iż-żewġ Partijiet approvaw il-Ftehim imsemmi li dwaru ntlaħaq qbil fil-15 u s-16 ta' Ottubru 2008 inkluż l-Anness I dettaljat miftiehem fil-5 u s-6 ta' Ottubru 2009 fi New York.ii) id-dokumenti u t-tagħrif li ġejjin jifformaw parti integrali minn dan il-Ftehim fil-forma ta’ Skambju ta’ Ittri:a) it-test tal-Ftehim miftiehem fil-15 u s-16 ta' Ottubru 2008 fi Brussell kif immodifikat:(b) bl-Anness I dettaljat għall-Ftehim kif miftiehem matul il-laqgħa teknika bilaterali fil-5 u s-6 ta' Ottubru 2009 fi New York;(c) bin-Note Verbale taċ-Ċilì tat-23 ta' Novembru 2009 li tagħżel il-portijiet Ċileni ta' Arica, Antofagasta u Punta Arenas għal aċċess minn bastimenti tal-UE li jistadu għall-pixxispad fl-ibħra internazzjonali fix-Xlokk tal-Oċean Paċifiku, fir-rigward tal-punt (xi) tal-Anness imsemmi fil-(b) hawn fuq.Inkun obbligat jekk tirrikonoxxi li rċevejt din l-ittra u tikkonferma li din l-ittra u t-tweġiba tiegħek jikkostitwixxu Ftehim bejn iċ-Ċilì u l-Unjoni Ewropea biex jiġi konkluż il-Ftehim.Dan il-ftehim għandu japplika mill-ġurnata wara dik li fiha tasal it-tweġiba tiegħek'.Għandi l-unur nikkonferma li l-ittra tiegħek u din it-tweġiba jikkostitwixxu Ftehim bejn iċ-Ċili u l-Unjoni Ewropea.Jekk jogħġbok, Sinjur/a, aċċetta l-assigurazzjoni tal-ogħla stima tiegħi.Għar-Repubblika taċ-Ċilì[1] ĠU C , , p. .[2] ĠU L , , p. .


title: Proposta għal Deċiżjoni tal-Kunsill Fuq id-data ta' l-applikazzjoni tad-Direttiva tal-Kunsill 2003/48/KE tat-3 ta' Ġunju 2003 fuq it-tassazzjoni ta' dħul minn tifdil f'forma ta' ħlas ta' interessi

text:
                    KUMMISSJONI TAL-KOMUNITAJIET EWROPEJ

                                                    Brussel 25.06.2004
                                                    KUMM(2004) 455 finali

                                        Proposta għal

                                DEĊIŻJONI TAL-KUNSILL

     Fuq id-data ta’ l-applikazzjoni tad-Direttiva tal-Kunsill 2003/48/KE tat-3 ta’ Ġunju
           2003 fuq it-tassazzjoni ta’ dħul minn tifdil f’forma ta’ ħlas ta’ interessi

                                (preżentata mill-Kummissjoni)

MT                                                                                MT
 ---pagebreak---                                MEMORANDUM TA’ SPJEGAZZJONI

     1.    Skond artiklu 17 (2) tad-Direttiva 2003/48/KE1, l-Istati Membri kellhom jaddottaw il-
           provvedimenti ta’ din id-Direttiva mill-1 Jannar 2005 provdut li l-kundizzjonijiet
           miktuba f’dak il-paragrafu kienu sodisfatti. Skond Artiklu 17 (3), il-Kunsill kellu
           jiddeċiedi, b’unanimità, ta’ mill-anqas sitt xhur qabel l-1 ta’ Jannar 2005, jekk din il-
           kundizzjoni kinetx se tkun sodisfatta, fil-waqt li ħa nota tad-dati meta se jidħlu fis-seħħ
           il-miżuri relevanti fit-terzi pajjiżi u t-territorji dipendenti jew assoċjati konċernati.

     2.    F’Ġunju ta’ 2004 il-Kunsill iddeċieda li l-kundizzjoni għall-applikazzjoni tal-
           provvedimenti tad-Direttiva mill-1 ta’ Jannar 2005 miktuba f’Artiklu 17 (2) ma tkunx
           sodisfatta. Artiklu 17 (3) jipprovdi li, jekk il-Kunsill ma jiddeċiedix li l-kundizzjonijiet
           ser ikunu sodisfatti, jaġixxi b’unanimità fuq proposta tal-Kummissjoni u jadotta data
           ġdida għall-finijiet ta’ paragrafu 2.

     3.    Abbażi tar-riżultat tan-negozjati tagħha mal-pajjiżi terzi msemmija f’Artiklu 17 (2), u
           fuq l-assigurazzjonijiet mogħtija mit-territorji dipendenti u assoċjati relevanti kollha, il-
           Kummissjoni hi tal-fehma li dawn il-pajjiżi u t-territorji kollha se jkunu f’pożizzjoni li
           japplikaw miżuri li huma ekwivalenti għal, u bħal, dawk li għalihom tipprovdi d-
           Direttiva sa mill-1 ta’ Lulju 2005. Għalhekk qed ikun propost li tkun addottata din id-
           data l-ġdida għall-finijiet t'Artiklu 17 (2). Din id-data l-ġdida t’applikazzjoni tkun
           suġġetta għall-kundizzjonijiet miktuba f’Artiklu 17 (2) (i) u (ii).

     1
          ĠU L 157, 26.6.2003, p.38

MT                                                2                                                   MT
 ---pagebreak---                                                 Proposta għal

                                          DEĊIŻJONI TAL-KUNSILL

         Fuq id-data ta’ l-applikazzjoni tad-Direttiva tal-Kunsill 2003/48/KE tat-3 ta’ Ġunju
               2003 fuq it-tassazzjoni ta’ dħul minn tifdil f’forma ta’ ħlas ta’ interessi

     IL-KUNSILL TA’ L-UNJONI EWROPEA,

     Fil-waqt li jieħu nota tad-Direttiva 2003/48/KE2, u partikolarment Artiklu 17 (3) u
     sussegwenti,

     Wara li kkunsidra l-proposta mill-Kummissjoni3,

     Billi:

     (1)      Artiklu 17 (2) tad-Direttiva 2003/48/KE jagħti l-kundizzjonijiet għall-applikazzjoni
              tal-provvedimenti tad-Direttiva mill-1 ta’ Jannar 2005.

     (2)      Il-Kunsill ma ddeċiedix qabel l-1 ta’ Lulju 2004 li l-kundizzjonijiet miktuba f’Artiklu
              17 (2) tad-Direttiva 2003/48/KE se jkunu sodisfatti, fil-waqt li ħa nota tad-data tad-
              dħul fis-seħħ tal-miżuri relevanti fit-terzi pajjiżi u t-territorji dipendenti u assoċjati
              konċernati.

     (3)      Artiklu 17 (3) tad-Direttiva 2003/48/KE jipprovdi li, jekk il-Kunsill ma jiddeċiedix li
              l-kundizzjoni miktuba f’paragrafu 2 ta’ dak l-artiklu ser ikunu sodisfatti, jaġixxi
              b’unanimità fuq proposta tal-Kummissjoni u jaddotta data ġdida għall-finijiet ta’
              paragrafu 2.

     (4)      Jidher li kull wieħed mit-terzi pajjiżi u t-territorji dipendenti u assoċjati konċernati
              msemmija f’Artiklu 17 (2) tad-Direttiva 2003/48/KE se jkunu jistgħu jissodisfaw il-
              kundizzjonijiet miktuba f’dak il-paragrafu mill-1 ta’ Lulju 2005.

     (5)      Id-data ta’ l-1 ta’ Lulju 2005 għandha għalhekk tkun addottata bħala d-data l-ġdida
              għall-finijiet ta’ l-Artiklu 17 (2) tad-Direttiva 2003/48/KE, liema data tkun suġġetta
              għall-kundizzjonijiet f’dak il-paragrafu.

     ADDOTTA DIN ID-DEĊIŻJONI

                                                 Artikolu 1

     Id-data msemmija f’Artiklu 17 (2) tad-Direttiva 2003/48/KE tkun mibdula għall-1 ta’ Lulju
     2005.

     2
              ĠU L 157, 26.6.2003, p.38
     3
              ĠU C […] […], p.[…]

MT                                                    3                                                    MT
 ---pagebreak---                                                Artikolu 2

     Id-Deċiżjoni hi indirizzata lill-Istati Membri kollha u tkun pubblikata fil-Ġurnal Uffiċjali ta’
     l-Unjoni Ewropea.

     Magħmula f’Brussel,

                                                 Għall-Kunsill
                                                 Il-President

MT                                                  4                                                   MT